text: Frygt viste sig at være ubegrundet
  29 oktober 2014 kl. 16.58
  Frygten for mund- og klovsyge på kvægslagteriet i Holsted er afblæst.
  Nu har fødevarestyrelsen meddelt, at der ikke var tale om mund- og klovsyge på Danish Crowns kvægslagteri i Holsted.
  Slagteriet blev her til eftermiddag sat i karantæne på grund af mistanke for den smitsomme virussygdom mund- og klovsyge. 
  Godt 200 ansatte fik at vide, at de ikke må forlade slagteriet.
  Mistanken opstod ved modtagelsen af et dyr, der viste symptomer, der stemmer overens med mund- og klovsyge. 
  Men nu er det altså konstateret, at der ikke var tale om den frygtede sygdom.
  